
MEGBÍZÁSI SZERZŐDÉS
amely létrejött egyrészről a 
· Ferencvárosi Művelődési Központ és Intézményei (1096 Budapest, Haller u. 27.; adószám: 15509079-2-43) képviseletében Kerek András igazgató, mint Megbízó,

másrészről az 
·  XX (cím:, adószám:, cégjegyzék szám:, bankszámlaszám:) képviseletében, mint Megbízott 
között az alábbi szolgáltatás tárgyában:
1./ A Megbízó megbízza Megbízottat az FMK és Intézményei arculati kézikönyvének megfelelő arculat fenntartására. Megbízza továbbá webes felületeinek szerkezeti, tartalmi és grafikai elemeinek karbantartásával, aktualizálásával, továbbá kisarculati elemeinek (logó, névjegykártya, boríték, levélpapír, e-mail design, reklám molino, roll-up, stb) megtervezésével és létrehozásával. A teljesítendő feladatok és határidőket a szerződés 1. melléklete tartalmazza.

2./ Megbízott a megbízást elfogadja és kijelenti, hogy a jelen szerződésben meghatározott feladatok magas szintű ellátásához szükséges szakértelemmel rendelkezik, és feladatait a legjobb tudása szerint, szakképzettségének és jogosítványának megfelelően, Megbízó igényei szerint és érdekeit minden szempontból figyelembe véve látja el. 
3./ Megbízott a szerződésben meghatározott feladatait az intézmény igazgatójának felügyelete alatt látja el. Kapcsolattartó munkatárs és a teljesítés meglétének igazolására jogosult az FMK részéről Bakos Zita kommunikációs munkatárs. 

3.1./ Megbízó a Megbízott feladatainak teljesítéséhez minden információt, adatot és dokumentumot a rendelkezésre bocsájt. A rendelkezésre bocsátott dokumentumok szerzői jogi tartalmáért Megbízó felel.

3.2./ Felek kötelezik magukat, hogy a teljesítés közben felmerülő, Szerződés teljesítését gátló bármilyen körülmény felmerüléséről haladéktalanul tájékoztatják a másik Felet. 


4./ Felek megállapodnak, hogy a feladat teljesítése során a Megbízott által létrehozott szellemi alkotások a megbízási díj megfizetésével Megbízó tulajdonát képezik. 

Ennek alapján a létrehozott művekhez, anyagokhoz kapcsolódó vagyoni jogosultságok kizárólag és korlátlanul Megbízót illetik, így Megbízó a létrehozott műveket szabadon használhatja és hasznosíthatja. 

5./ Felek megállapodnak, hogy az 1./ pontban megfogalmazottak teljesítéséért a Megbízó  / hó , azaz forint / hó (AAM) megbízási díjat fizet ki havonta a Megbízottnak teljesítést követően számla ellenében, 30 napon belül átutalással. 

Késedelmes fizetés esetén az esedékességet követő naptól a pénzügyi teljesítés időpontjáig Megbízott a Ptk. 6:48 § bekezdése szerinti késedelmi kamatra, valamint a 2016. évi IX. tv. által meghatározott behajtási költségátalányra jogosult.
5.1./ A Megbízási díj Megbízott valamennyi költségét és a szerzői jogdíjat is tartalmazza. 

6./ Felek jelen szerződést 2026. október 14-től, 2026. december 31-ig határozott időre kötik.

7./ Jelen szerződést bármelyik Fél azonnali hatállyal felmondhatja, amennyiben a másik Fél súlyos szerződésszegést követ el a megbízás teljesítése során, vagy azzal kapcsolatban, illetve a teljesítés során tanúsított magatartása, a másik Fél jogos érdekét bármilyen módon súlyosan sérti, vagy veszélyezteti. Az azonnali hatályú felmondás nem mentesíti Megbízottat a megbízáshoz kapcsolódó információk és iratok, továbbá a nála lévő minden, a Megbízott tulajdonát képező eszköz és dokumentum átadásának kötelezettsége alól.

7.1./ Megbízott súlyos szerződésszegését követő azonnali hatályú felmondás esetén további díjazásra nem jogosult, illetve kizárólag a megbízási díj már teljesített szolgáltatásokkal arányos részére tarthat igényt.   

8./ Jelen szerződés aláírásával Megbízott kötelezettséget vállal Megbízó által üzleti titoknak minősített adatok, információk megőrzésére. Üzleti titoknak minősül többek között a Megbízó tulajdonát képező, illetve Megbízó tevékenysége során birtokába került minden, jogi oltalom alá eső szellemi alkotás, valamint Megbízó üzletmenetére, üzleti kapcsolataira, gazdálkodásra vonatkozó információ, illetve minden olyan információ, amit Megbízó üzleti titoknak minősít. Megbízott ezen kötelezettsége megszegése esetén teljes anyagi felelősséggel tartozik a polgári jog szabályai szerint.

9./ A Felek megállapodnak, hogy jelen Szerződésből eredő esetleges jogvitáikat elsődlegesen tárgyalás útján rendezik, s csak annak eredménytelensége esetén fordulnak bírósághoz. 
10./ Jelen Szerződés négy eredeti, egymással szó szerint egyforma példányban készült, amelyet a Felek elolvasás és értelmezést követően, mint előzetesen is egyeztetett akaratukkal mindenben megegyezőt írtak alá.
Az itt nem szabályozott kérdésekben a Ptk. ide vágó rendelkezései az irányadóak.
Budapest, 2026. 

